《吴宫词二首 其一》
明代·沈愚

银箭金壶清漏长，锦云百队红鸳鸯。春风侍宴苏台畔，歌吹连鸳声不断。

盘中绛蜡光玲珑，玉缸霞液玻璃钟。吴王醉拥西施卧，灵岩山头月将堕。

作者简介：苏州府昆山人，字通理，号倥侗生。沈方子。家有藏书数千卷，博涉百氏，以诗名吴中，与刘溥等称景泰十才子。善行草，晓音律，诗余乐府传播人口。业医授徒以终。有《筼籁集》、《吴歈集》。